b"\n_START_ARTICLE_\nNova Caled\xc3\xb2nia\n_START_SECTION_\nHist\xc3\xb2ria\n_START_PARAGRAPH_\nEl 1853 va formar part de Fran\xc3\xa7a._NEWLINE_El 1988 s'inici\xc3\xa0 un proc\xc3\xa9s de descolonitzaci\xc3\xb3 de les illes._NEWLINE_El 1984 el Front Socialista Kanak d'Alliberament Nacional, una organitzaci\xc3\xb3 independentista, va fer un boicot a las eleccions territorials._NEWLINE_El l\xc3\xadder independentista Jean-Marie Tjibaou fou assassinat, cosa que caus\xc3\xa0 l'acord de Noum\xc3\xa9a._NEWLINE_El novembre de 2017 el govern de Nova Caled\xc3\xb2nia i el govern central franc\xc3\xa8s van fer un acord per a realitzar un refer\xc3\xa8ndum per l'autodeterminaci\xc3\xb3 de l'arxip\xc3\xa8lag. El refer\xc3\xa8ndum se situa en un proc\xc3\xa9s de descolonitzaci\xc3\xb3 iniciat el 1988. El refer\xc3\xa8ndum d'independ\xc3\xa8ncia se celebr\xc3\xa0 el 4 de novembre de 2018.\n_START_SECTION_\nGeografia\n_START_PARAGRAPH_\nNova Caled\xc3\xb2nia est\xc3\xa0 localitzada al sud-oest de l'Oce\xc3\xa0 Pac\xc3\xadfic, a uns 1.200 km a l'est d'Austr\xc3\xa0lia i 1.500\xc2\xa0km al nord-est de Nova Zelanda. Vanuatu es localitza al nord-est. Es compon d'una illa principal, la Grande Terre (Terra Gran), i diverses illes m\xc3\xa9s petites com les Illes Belep al nord de Gran Terre, les illes Loyaut\xc3\xa9 a l'est de Gran Terre, l'\xc3\x8ele des Pins al sud i les Illes Chesterfield i Bellona a l'oest. Gran Terre \xc3\xa9s l'illa m\xc3\xa9s gran, i l'\xc3\xbanica amb muntanya. T\xc3\xa9 una forma allargada de nord-oest a sud-est, amb 350\xc2\xa0km de llarg per 50\xe2\x80\x9370\xc2\xa0km d'ample. Una cadena muntanyenca corre al llarg de l'illa i compte amb cinc pics de m\xc3\xa9s de 1.500 m. El punt m\xc3\xa9s alt \xc3\xa9s el Mont Pani\xc3\xa9 amb 1.628 m._NEWLINE_L'origen del top\xc3\xb2nim Caled\xc3\xb2nia es troba en el nom que els romans donaren a unes muntanyes d'Esc\xc3\xb2cia i degut a l'origen escoc\xc3\xa8s del navegant James Cook aquest va batejar com Nova Caled\xc3\xb2nia el territori albirat per ell.\n_START_SECTION_\nClima\n_START_PARAGRAPH_\nNova Caled\xc3\xb2nia es localitza al Tr\xc3\xb2pic de Capricorn, entre els 19\xc2\xba i 23\xc2\xba de latitud sud. El clima de les illes \xc3\xa9s tropical, la pluja \xc3\xa9s estacional i \xc3\xa9s portada pels vents que usualment corren des de l'est. El terme mitj\xc3\xa0 de precipitaci\xc3\xb3 anual \xc3\xa9s de 1.500 mm en les Illes Loyaut\xc3\xa9, 2.000\xc2\xa0mm en les parts baixes de Gran Terre i entre 2.000\xc2\xa0mm i 4.000\xc2\xa0mm en les zones elevades de Grande Terre.\n_START_SECTION_\nDemografia\n_START_PARAGRAPH_\nLa poblaci\xc3\xb3 ind\xc3\xadgena de melanesis canacs s\xc3\xb3n el 44% del total de la poblaci\xc3\xb3. La resta dels habitants s\xc3\xb3n caldoches la majoria d'origen europeu establerts des d'antic, (34%), polinesis (11,5%), indonesis (2,5%), vietnamites (1,4%), ni-Vanuatu (1,6%), i altres (5,5%). Existeix un contingent de gent que ve de Fran\xc3\xa7a a treballar un o dos anys o b\xc3\xa9, a retirar-se._NEWLINE_Els censos poblacionals s\xc3\xb3n extremadament cr\xc3\xadtics per al balan\xc3\xa7 del poder en el territori, i l'organitzaci\xc3\xb3 d'un nou cens ha estat postergat des de 1996. S'estima que la poblaci\xc3\xb3 ha crescut notablement des de 1996 a causa sobretot de l'arribada de francesos provinents de Fran\xc3\xa7a Europea. Actualment la poblaci\xc3\xb3 podria ascendir a 300.000 (dels 196.836 en 1996). D'acord amb dades de l'aeroport, estarien arribant entre 1.000 i 5.000 francesos d'Europa cada any. Aquesta dada \xc3\xa9s controvertida, especialment entre la poblaci\xc3\xb3 ind\xc3\xadgena. En el cens realitzat en 2004, les dades del qual estan per publicar-se, es va eliminar la pregunta respecte a l'origen \xc3\xa8tnic dels enquestats, ja que la Constituci\xc3\xb3 Francesa establix que no deu fer-se distinci\xc3\xb3 entre els francesos per \xc3\xa8tnia o religi\xc3\xb3; per tant, ser\xc3\xa0 impossible con\xc3\xa8ixer el balan\xc3\xa7 \xc3\xa8tnic del territori.\n_START_SECTION_\nLleng\xc3\xbces\n_START_PARAGRAPH_\nS'hi parla el franc\xc3\xa8s, \xc3\xbanica llengua oficial, i 40 lleng\xc3\xbces locals del grup ling\xc3\xbc\xc3\xadstic de les austron\xc3\xa8sies (Aji\xc3\xab, arh\xc3\xa2, arh\xc3\xb6, bislama, bwatoo, caac, c\xc3\xa8muh\xc3\xae, drehu, n\xc3\xa2\xc3\xa2 drub\xc3\xa9a, futuna, fw\xc3\xa2i, haeke, haveke, hmwaveke, iaai, javan\xc3\xa8s, jawe, kumak, mea, neku, nemi, nengone, n\xc3\xa2\xc3\xa2 num\xc3\xa8\xc3\xa8, ny\xc3\xa2layu, orowe, paic\xc3\xae, pije, pwaam\xc3\xa8i, pwapw\xc3\xa2, tayo, t\xc3\xaer\xc3\xae, uvea, vamale, waamwang, wallisi\xc3\xa0, x\xc3\xa2r\xc3\xa2c\xc3\xb9\xc3\xb9, x\xc3\xa2r\xc3\xa2g\xc3\xb9r\xc3\xa8, yuanga, zire).\n_START_SECTION_\nEconomia\n_START_PARAGRAPH_\nAgricultura i pesca poc desenvolupades ocupen el 30% de la poblaci\xc3\xb3 per\xc3\xb2 nom\xc3\xa9s aporten el 6% del PIB._NEWLINE_El pa\xc3\xads compta amb el 30% de les reserves mundials de n\xc3\xadquel i aquest metall, que s'exporta principalment en brut, representa el 90% de les exportacions del territori._NEWLINE_En menor mesura es troba crom, cobalt, ferro, coure i fins i tot or._NEWLINE_El turisme \xc3\xa9s en via de desenvolupament. Com atractius tur\xc3\xadstic Nova Caled\xc3\xb2nia compta amb el segon escull de corall del m\xc3\xb3n i un paisatge tropical ple de platges i tamb\xc3\xa9 un clima favorable.\n_START_SECTION_\nBiodiversitat\n_START_PARAGRAPH_\nAl contrari de moltes illes del Pac\xc3\xadfic les quals s\xc3\xb3n d'origen volc\xc3\xa0nic recent, Nova Caled\xc3\xb2nia en un antic fragment del supercontinent Gondwana. Nova Caled\xc3\xb2nia i Nova Zelanda es van separar per deriva continental d'Austr\xc3\xa0lia fa 85 milions d'anys. Les illes encara conserven flora i fauna que va tenir el seu origen a Gondwana. T\xc3\xa9 la taxa d'organismes end\xc3\xa8mics m\xc3\xa9s alta de tot el m\xc3\xb3n. Amb 2.425 esp\xc3\xa8cies de plantes end\xc3\xa8miques, 61 de r\xc3\xa8ptils i 23 d'ocells, entre els quals l'ocell que se'n diu Cagou que \xc3\xa9s l'emblema del territori._NEWLINE_L'esp\xc3\xa8cie m\xc3\xa9s coneguda \xc3\xa9s el cagou, una au de la grand\xc3\xa0ria d'una gallina i incapa\xc3\xa7 de volar, amb una llarga cresta i un graci\xc3\xb3s cacareig, es considera (en relaci\xc3\xb3 a l'extensi\xc3\xb3 del territori neocaledoni\xc3\xa0) que l'illa de Grande Terre \xc3\xa9s el lloc del planeta Terra amb major varietat de r\xc3\xa8ptils destacant-se el var\xc3\xa0 gegant. L'arbre niaouli, que tamb\xc3\xa9 creix a Austr\xc3\xa0lia i Nova Zelanda \xc3\xa9s d'inter\xc3\xa8s m\xc3\xa8dic, ja que \xc3\xa9s utilitzada per a combatre refredats. Abans de l'arribada dels europeus, l'\xc3\xbanic mam\xc3\xadfer existent a l'illa era el roussette (guineu voladora), una enorme ratapinyada vegetari\xc3\xa0, que \xc3\xa9s una del\xc3\xadcia per als habitants locals. Les illes formes dues ecoregiones, el bosc pluj\xc3\xb3s de Nova Caled\xc3\xb2nia en les Illes Loyaut\xc3\xa9, Pins, la part oriental de Grande Terre i el bosc sec de Nova Caled\xc3\xb2nia en la part occidental de Grande Terre. Aquesta \xc3\xbaltima va ser on es van establir els europeus, deixant la part oriental als canacs.\n_START_SECTION_\nNova Caled\xc3\xb2nia a la literatura catalana\n_START_PARAGRAPH_\nLa tercera part de la novel\xc2\xb7la El navegant, de Joan-Llu\xc3\xads Llu\xc3\xads (ed. Proa, 2016, premi Serra d'Or) t\xc3\xa9 lloc \xc3\xadntegrament a Nova Caled\xc3\xb2nia, a final de segle XIX. L'autor hi descriu les tensions entre colons i canacs, la vida en una tribu canac i la repressi\xc3\xb3 militar francesa amb la complicitat dels deportats de la Comuna de Par\xc3\xads."